Dołholětny serbski zapósłanc Hajko Kozel bu zaso wot swojeje strony Lěwicy na wuhladnym městnje lisćiny za wólby do sakskeho krajneho sejma woleny. Kozel, hižo 15 lět rěčnik krajnosejmskeje frakcije Lěwicy za mjeńšinowu a europsku politiku, dósta dźensa na krajnej zhromadźiznje zastupjerjow sakskeje Lěwicy w Lipsku 49,7 procentow hłosow mjez dźesać kandidatami za tři městna a bu z tym na městnje 28 placěrowany. Lěwica ma tuchwilu 29 zapósłancow w sakskim parlamenće. Gratulaciju a wšo dobre za dalšu legislaturnu periodu! Kozel kandiduje tež jako direktny kandidat w Budyskim wólbnym wokrjesu.
Hajko Kozel zaso na wuhladnym městnje
12 Antworten to “Hajko Kozel zaso na wuhladnym městnje”
-
Jurij I Says:
6. April 2014 um 11:16 |
28. městno – wuhladne je něšto druhe. Z 20 % je Lěwica posledni raz 29 mandatow dobyła. Nimale wšě prognoze po tym pokazuja stronu jasnje pod 20 % (aktualnje 17) – šansa za Kozela je tuž skerje snadna.
-
piwarc Says:
7. April 2014 um 05:39 |
Wuhladnosć městna je wuslědk wyšeje matematiki: ličby procentow hłosow (nic tuchwilnych woprašowanjow mjez 17 a 22 procentami), w krajnym sejmje zastupjenych frakcijow a wurunanskich mandatow za nadbytk direktnych mandatow CDU přirunujo z procentualnym rezultatom. Hajko Kozel njepóńdźe zaso do sejma, jeli CDU štyri procenty wjac wolerjow dobudźe, Lěwica dwaj přisadźi, AfD a FDP wjac hač 5 procentow docpějetej a Dietmar Pellmann we wólbnym wokrjesu Lipsk-Grünau najebać tajke straty strony swój direktny mandat za Lěwicu zakituje. Štóž do tuteje absolutnje njeprawdźepodobneje kombinacije faktorow wěri, je sam wina 😉
-
To je mi raz powědał Says:
7. April 2014 um 10:37 |
A što je z Cybulinu????
-
piwarc Says:
7. April 2014 um 17:35 |
By dyrbjał so delegatow prašeć ;-). Snadź je tež rólu hrało, zo je něchtó jeje kandidaturu do prašenja stajił prajo zo stej Budyski wokrjesny zwjazk Lěwicy a Serbska Lěwica z wotpowědnymaj wotumomaj Hajka Kozela preferowałoj.
-
Jurij II Says:
7. April 2014 um 20:48 |
Kozel 15 lět zapósłanc a tola (při wšej wólbnej arytmetiki Piwarca – z <21 % je wón won) jenož "Wackelkandidat" a Cybulina won. To njerěči za serbske sympatije pola Lěwicy.
-
Alojs Says:
8. April 2014 um 14:57 |
Nó haj, Kozel žno něšto noweho namaka. Suchy chce bórze na wuměnk a sej rady jurista za naslědnika přeje, A je-li so to njeporadźi: SN pytaja redaktora… Snano ma tam wjace wuspěcha hač tamny lěwicar.
-
budyslaw Says:
11. April 2014 um 12:12
Pri tym mysli snadz skerje na swoju dzowku hac na Lewicarja.
- budyslaw Says:
- Alojs Says:
szl_Latn lin_Latn lin_Latn unk eng_Latn lim_Latn slv_Latn unk eng_Latn lim_Latn szl_Latn unk pol_Latn lim_Latn hrv_Latn unk eng_Latn lim_Latn slk_Latn unk lvs_Latn lim_Latn szl_Latn unk eng_Latn lim_Latn szl_Latn unk eng_Latn lim_Latn pol_Latn eng_Latn eng_Latn